95/165/EY: Komission päätös, tehty 4 päivänä toukokuuta 1995, yhdenmukaisten perusteiden vahvistamisesta poikkeusten myöntämiseksi tietyille maitopohjaisia tuotteita valmistaville laitoksille



Virallinen lehti nro L 108 , 13/05/1995 s. 0084 - 0086



KOMISSION PÄÄTÖS, tehty 4 päivänä toukokuuta 1995, yhdenmukaisten perusteiden vahvistamisesta poikkeusten myöntämiseksi tietyille maitopohjaisia tuotteita valmistaville laitoksille (95/165/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan 2 kohdan, sekä katsoo, että jäsenvaltiot ovat toimittaneet komissiolle direktiivin 92/46/ETY 11 artiklan 1 kohdan toisen alakohdan mukaisesti tiedot, jotka ne ovat arvioineet aiheellisiksi yhdenmukaisten perusteiden vahvistamiseksi tietyille maitopohjaisia tuotteita valmistaville laitoksille myönnettäville poikkeuksille, maitopohjaisten tuotteiden ja niiden valmistusmenetelmien moninaisuuden vuoksi olisi perustaksi otettava se maidon kokonaismäärä, jonka laitos käyttää vuodessa yhden tai useamman maitopohjaisen tuotteen valmistamiseen, käytettävissä perusteissa olisi huomioitava laitoksen tuotannon rajoitettu luonne, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 92/46/ETY 11 artiklan 2 kohdassa säädetyt yhdenmukaiset perusteet tietyille maitopohjaisia tuotteita valmistaville laitoksille direktiivin 92/46/ETY 7 artiklan A kohdan 2 alakohdasta ja 14 artiklan 2 kohdasta myönnettäville poikkeuksille vahvistetaan tämän päätöksen liitteessä A. 2 artikla Direktiivin 92/46/ETY 11 artiklan 2 kohdassa säädetyt yhdenmukaiset perusteet tietyille maitopohjaisia tuotteita valmistaville laitoksille direktiivin 92/46/ETY liitteessä B olevista I ja V luvusta myönnettäville poikkeuksille vahvistetaan tämän päätöksen liitteessä B. Näitä poikkeuksia on mahdollista myöntää ainoastaan, jos ne eivät vaikuta tuotantohygieniaan ja tuotteiden terveellisyyteen. 3 artikla Tätä päätöstä sovelletaan 1 päivästä tammikuuta 1996. 4 artikla Tämä päätös on osoitettu kaikille jäsenvaltioille. Tehty Brysselissä 4 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 268, 14.9.1992, s. 1 LIITE A Direktiivin 92/46/ETY 11 artiklan 2 kohdassa säädetyt yhdenmukaiset perusteet tietyille maitopohjaisia tuotteita valmistaville laitoksille direktiivin 92/46/ETY 7 artiklan A kohdan 2 alakohdasta ja 14 artiklan 2 kohdasta myönnettäville poikkeuksille 1. Laitoksella on oltava käytettävissään asiakirjat, joiden perusteella sen edellisen vuoden aikana jalostaman maidon määrä on mahdollista arvioida. Laitoksen on voitava esittää kyseiset asiakirjat toimivaltaiselle viranomaiselle. 2. Laitos on edellisen vuoden aikana jalostanut pienemmän kuin 500 000 litran suuruisen määrän maitoa tai se tekee toimivaltaisen viranomaisen kanssa kirjallisen sitoumuksen, että se jalostaa enintään 500 000 litran suuruisen määrän maitoa vuodessa. 3. Laitoksen on tehtävä toimivaltaiselle viranomaiselle kirjallinen hakemus direktiivin 92/46/ETY 11 artiklan mukaisten poikkeusten myöntämisestä. Hakemuksessa on täsmennettävä seuraavat asiat, sanotun kuitenkaan rajoittamatta toimivaltaisen viranomaisen valtuuksia pyytää esityistietoja: - laitoksen tunnistetiedot, - laitoksen hakemuksen jättämistä edeltäneen vuoden aikana jalostaman maidon määrä tai sitoumus, jonka mukaan se jalostaa enintään 500 000 litran suuruisen määrän maitoa vuodessa, - laitoksen jalostaman maidon määrän arvioinnin mahdollistavien asiakirjojen luonne, - laitoksen hakemuksen jättämistä edeltäneen vuoden aikana valmistamien maitopohjaisten tuotteiden luonne ja määrä, - laitoksen toivomien poikkeusten luonne. Lisäksi kyseiseen hakemukseen on sisällytettävä laitoksen sitoumus ilmoittaa toimivaltaiselle viranomaiselle kirjallisesti heti, jollei se enää täytä 2 kohdassa määrättyä perustetta. LIITE B Direktiivin 92/46/ETY 11 artiklan 2 kohdassa säädetyt yhdenmukaiset perusteet tietyille maitopohjaisia tuotteita valmistaville laitoksille neuvoston direktiivin 92/46/ETY liitteessä B olevista I ja V luvuista myönnettäville poikkeuksille 1. Laitoksella on oltava käytettävissään asiakirjat, joiden perusteella sen edellisen vuoden aikana jalostama maidon määrä on mahdollista arvioida. Laitoksen on voitava esittää kyseiset asiakirjat toimivaltaiselle viranomaiselle. 2. Laitos on edellisen vuoden aikana jalostanut pienemmän kuin 200 000 litran suuruisen määrän maitoa tai se tekee toimivaltaisen viranomaisen kanssa kirjallisen sitoumuksen, että se jalostaa enintään 200 000 litran suuruisen määrän maitoa vuodessa. 3. Laitoksen on tehtävä toimivaltaiselle viranomaiselle kirjallinen hakemus neuvoston direktiivin 92/46/ETY 11 artiklan mukaisten poikkeusten myöntämisestä. Hakemuksessa on täsmennettävä seuraavat asiat, sanotun kuitenkaan rajoittamatta toimivaltaisen viranomaisen valtuuksia pyytää esityistietoja: - laitoksen tunnistetiedot, - laitoksen hakemuksen jättämistä edeltäneen vuoden aikana jalostama maidon määrä tai sitoumus, jonka mukaan se jalostaa enintään 200 000 litran suuruisen määrän maitoa vuodessa, - laitoksen jalostaman maidon määrän arvioinnin mahdollistavien asiakirjojen luonne, - laitoksen hakemuksen jättämistä edeltäneen vuoden aikana valmistamien maitopohjaisten tuotteiden luonne ja määrä, - laitoksen toivomien poikkeusten luonne. Lisäksi kyseiseen hakemukseen on sisällytettävä laitoksen sitoumus ilmoittaa toimivaltaiselle viranomaiselle kirjallisesti heti, jollei se enää täytä 2 kohdassa määrättyä perustetta.